Publication: Magyar Közlöny
Issue: MK-2001-25 (Year: 2001, Number: 25)
Era: 1990-2004
Section: agrárgazdasági célok 2000. évi alap- és kiegészítő támogatásáról szóló 42/2000. (VII. 21.) FVM rendelet hatályát
Paragraph Index: 1708

383. § Indokolt esetben a támogatás odaítélője engedélyezheti a támogatási határozatban (támogatási szerződésben vagy okiratban) rögzített teljesítési kötelezettségek módosítását, továbbá a támogatással érintett vagyontárgyak (ideértve az állatokat is) elidegenítését gazdasági társaságba ap- 2001/25. szám portként való bevitelét, vagy átmeneti bérbeadását. Elidegenítés, illetve apportálás esetén az új tulajdonosnak meg kell felelnie az R. 3. §-ban foglalt feltételeknek, továbbá vállalnia kell a vagyontárgyak eredeti feltételek szerinti hasznosítását, és az állammal szemben fennálló minden, a támogatáshoz fűződő kötelezettség teljesítését. Bérbeadás esetén a bérlőnek vállalnia kell a vagyontárgyak eredeti feltételek szerinti hasznosítását, azonban a támogatással összefüggő kötelezettségek változatlanul a támogatás eredeti jogosultját terhelik és továbbra is felelős azok teljesítéséért.

Source: https://magyarkozlony.hu/hivatalos-lapok/f12a15c26e7905a210c0a766fa1c1f80f5b1ca01/dokumentumok/5cbb7dc582d58c0475bfce93d65ab4143190577e/letoltes